**Sastanak Vajarske sekcije ULUSa**

Održan je 25. 12. 2020. u 15h. na platformi Zoom.

Prisutno je 12 članova Vajarske sekcije.

Svetlana Karović Deranić

Petra Mihajlović

Srđan Vukajlović

Vida Stanisavac

Sanja Tomašević

Milica Ružičić

Rade Marković

Miodrag Vargić

Gordana Belić

Zora Piljak

Slobodan Dane Stojanović

Đorđe Aralica

**Dnevni red:**

1. Usvajanje zapisnika sa prethodnog sastanka (u prilogu)

2. Usaglašavanje odluka sekcije sa odlukama Upravnog odbora, a u vezi nagrade Zlatno dleto (izvod odluke UO u prilogu)

3. Kandidature i rasprava o proceduri i rokovima za kandidovanje za organe i tela ULUSa

4. Razno

Pre započinjanja sastanka Svetlana Karović Deranić, je iznela probleme koje je imala u radu u Statusnoj komisiji, žaleći se na neke kolege. Rekla je da komisija nije dobila spiskove na vreme niti im je ostavljeno dovoljno vremena za rad. Rade joj je objasnio da je to posao za koji je plaćen tehnički sekretar, te da je to isključivo posao sekretara, a ne kolega. Goca je rekla da je problem što su ti spiskovi nedostupni i da bi ti spiskovi trebali biti dostupni i javnosti.

Posle duge diskusije, jednoglasno sa 10 glasova za (Aralica i Dane su napustili sastanak) odlučeno je da se upute dva zahteva Upravnom odboru:

**ZAHTEV**

Da se nakon isteka roka za reviziju statusa samostalnih umetnika, tačnije posle 15. Januara na sajtu udruženja objavi spisak svih članova udruženja i spisak samostalnih umetnika (I onih koji nisu članovi), naravno uz zaštitu ličnih podataka.

**ZAHTEV**

Da se Ministarstvu kulture uputi molba da se zbog vanredne zdravstvene situacije i pandemije korona virusa, svim samostalcima odloži revizija statusa za godinu dana, jer su mnoge izložbe odlagane ili sasvim otkazane u ovoj godini.

Nakon ove duge diskusije pristupilo se radu po dnevenom redu.

**Tačka 1.**

Zapisnik sa prethodnog sastanka je usvojen sa 7 glasova za i 3 uzdržana.

**Tačka 2.**

Milica je pojasnila situaciju koja je nastala posle prethodnog sastanka, te da je Upravni odbor u međuvremenu doneo malo drugačiju odluku od odluke koju je na prethodnom sastanku donela vajarska sekcija. Te da su postavljeni prekratki rokovi za žiriranje nagrade i da je Nevena Popović odlučila da izađe iz žirija. Odbor vajarske sekcije je u međuvremenu doneo odluku da Milica Ružičić zameni Nevenu u žiriju (4 za jedan uzdržan).

Pristupilo se verifikaciji odluke odbora vajarske sekcije: 8 za i dva uzdržana glasa. Tako da je odluka odbora verifikovana, odnosno usvojena.

Zbog nastale debate na temu nagrada i izložbi u udruženju Vida je tražila da se ubuduće šire članstvo pozove na komunikaciju. Milica je pomenula da je organizovana anketa baš sa tim ciljem, Rade je pomenuo da je u planu javna rasprava.

**Tačka 3.**

Milica je objasnila da je pristiglo samo dve kandidature za dopunu organa i tela, te da bi trebalo ponovo poslati poziv članovima sekcije da se kandiduju i produžiti rok za kandidovanje, a možda i formalno regulisati proceduru kandidovanja.

**Tačka 4.**

Rade je objasnio da je potrebno sastaviti kratki izveštaj o radu sekcije u prethodnoj godini koji će biti u obliku Biltena poslat svom članstvu. Odbor će pripremiti taj izveštaj.

U Beogradu 25. 12. 2020.

Predsednica Odbora vajarske sekcije,

Dr um. Milica Ružičić